551-03-1224/20

У циљу заштите здравља запослених и посетиоца од ширења болести COVID-19 у просторијама Градског центра за социјални рад Јагодина, а у складу са Законом о безбедности и здрављу на раду (”Сл. гласник РС”, бр. 101/05, 91/15 и 113/17), Уредбом о мерама за спречавање и сузбијање заразне болести COVID-19 (”Сл. гласник РС”, бр. 66/20, 93/20 и 94/20), Правилником о начину и поступку процене ризика на радном месту и у радној околини (”Сл. гласник РС”, бр. 72/06, 84/06, 30/10 и 102/15) и Актом о прецени ризика, дана 17.07.2020. године Градски центар за социјални рад Јагодина (у даљем тексту: послодавац) доноси:

**ПЛАН ПРИМЕНЕ ПРЕВЕНТИВНИХ МЕРА ЗА БЕЗБЕДАН И ЗДРАВ РАД, ЗА СПРЕЧАВАЊЕ ПОЈАВЕ И ШИРЕЊА ЗАРАЗНЕ БОЛЕСТИ COVID-19 ИЗАЗВАНЕ ВИРУСОМ SARS-COV-2**

**УВОДНЕ ОДРЕДБЕ**

Члан 1.

Овим Планом уређују се превентивне мере за утицај на безбедност и здравље запослених и посетилаца, а посебно оних који се односе на спречавање настајања и ширења заразне болести COVID-19 изазване вирусом SARS - CoV- 2.

Члан 2.

Планом су утврђене мере и активности којима се повећава и унапређује безбедност и здравље запослених ради спречавања појаве заразне болести COVID-19 изазване SARS - CoV- 2, као и мере и активности које се предузимају у случају појаве заразне болести у циљу безбедности и здравља на раду запослених и заштите присутних лица односно посетилаца.

Члан 3.

План представља саставни део Акта о процени ризика који је донет сагласно свим позитивно важећим прописима РС а који се односе на безбедност и здравље запослених.

Члан 4.

Послодавац је дужан да на сваком радном месту у радној околини обезбеди примену превентивних мера, а нарочито:

1. Пре почетка рада обезбеди писане инструкције и упутства о мерама и поступцима за спречавање појаве епидемије заразне болести COVID-19 изазване SARS - CoV- 2, који садрже информацију о симптомима заразне болести: ПРИЛОГ 1 - УПУТСТВО О МЕРАМА ПРЕВЕНЦИЈЕ ЗА COVID-19;
2. Обезбеди спровођење појачанe хигијенe и дезинфекцијe радних и помоћних просторија што укључује редовну дезинфекцију просторија и често проветравање радног простора;
3. Обезбеди запосленима довољне количине сапуна, убруса, текуће воде и дезинфекционих средстава за прање руку;
4. Обезбеди редовно чишћење свих површина које се често додирују на радном месту, посебно просторија и опреме као што су тоалети, кваке на вратима, фиксни телефони, рачунарска опрема и друга опрема за рад;
5. Уреди начин вођења евиденције о дезинфекцији радних и помоћних просторија коју организује и спроводи;
6. Организује и обезбеди редовно уклањање отпада и смећа (канте за смеће обложене пластичном кесом) из просторија тако да се могу испразнити без контакта са садржајем;
7. Изврши безконтактно мерење температуре свих запослених и посетилаца пре обављања радних активности, у току и након завршетка радних активности;
8. Обезбеди запосленима одговарајућу опрему за личну заштиту и то: маске, рукавице и приручна дезинфекциона средства;
9. Ако је природа посла таква да радници морају бити изложени повећаном ризику од заражавања потребно је обезбедити одговарајућа радна одела или скафандере;
10. Праћење кретања радника за време радног времена, током радног времена запослени су дужни да обавештавају директора или руководиоца о свом кретању ван објекта. Запослени су дужни да избегавају скупове, кафића, ресторане и остала вискоризична места;
11. Обавезна дезинфекција руку и обуће пре уласка у службене просторије;
12. Обавезно растојање између запослених минимум 2м;
13. Забрањена употребе клима уређаја, расхлађивање обезбедити природном вентилацијом и чешћим паузама;
14. Организовање рад од куће обављаће се у складу са потребама посла и у зависности од природе посла, за она радна места за која није неопходно бивствовање у просторијама, и при том је запослени дужан да поред захтева поднесе и план рада као и извештај о раду директору на e-mail;
15. Све састанке и преговоре пребацити на on-line, ако се ипак захтева присуство, ограничити број присутних лица на максимум 5, уз природну вентилацију сале за састанке, састанци трају кратко и обавезно је ношење маски;
16. Обезбеди појачану хигијену и дезинфекцију свих службених возила, одговоран за извршавање је возач;
17. Странке и посетиоци као и радници, када се налазе у радним просторијама послодавца морају носити заштитне маске;
18. Обезбеди посебне канте за хигијенски отпад;

Члан 5.

Послодавац је дужан да код својих запослених обезбеди примену превентивних мера, а нарочито следећих:

1. Простор у коме је боравио запослени који је заражен хитно се физички и хемијски дезинфикује и проветрава;
2. Строго се поштују процедуре уласка и изласка у просторије послодавца, користе прописана средства и опрема за личну заштиту на раду и друге мере заштите током процеса рада;
3. Прецизно се дефинишу правци кретања запослених кроз радне и помоћне просторије;
4. Запослени се без потребе не задржавају и не окупљају у канцеларијама где нису радно ангажовани, у кухинским просторијама, портирници и осталим заједничким просторијама
5. Организује се строга контрола кретања запослених из организационе јединице у којој је радио запослени који је заражен;
6. Контакти запослених из организационе јединице у којој је боравио запослени који је заражен са другим запосленима се своде на нужне уз прописане мере заштите;
7. Примењују се све друге мере по препоруци епидемиолога.

**ОБАВЕЗЕ ЗАПОСЛЕНИХ**

Члан 6.

1. Спроводе се све превентивне мере безбедности и здравља на раду како би сачувао своје здравље, као и здравље других запослених;
2. Наменски се користе прописана средства и опрема за личну заштиту на раду са њима се пажљиво рукује, да се не би угрозила безбедност и здравље;
3. Додатно се брине о својој хигијени тако што се редовно и правилно перу руке;
4. Избегавати директан контакт са другим запосленима, руковање, грљење и срдачно поздрављање;
5. Држи минимално растојање од других 2м;
6. У току рада избагава ношење накита, сатова и наруквица (повећава ризик преношења инфекције и отежава правилно прање руку);
7. Избегава шминкање на послу, обавезно је везивање косе;
8. Личну одећу држати одвојену од средстава и опреме за личну заштиту на раду и радног одела као и да личну одећу и гардеробу држи на свежем ваздуду (поред прозора);
9. Обавезно обавести послодавца уколико посумња на симптоме заразне болести COVID-19 изазване SARS-CoV-2 код себе, код других запослених или чланова своје породице;
10. Пре почетка рада прегледа своје радно место укључујући и средства за рад која користи, као и средства и опрему за личну заштиту на раду и да у случају уочених недостатака извести послодавца или друго овлашћено лице;
11. Изврши дезинфикацију својих руку, телефона, стола, тастатуре, миша, прибора за писање и остале опреме, приликом руковања са опремом обавезно носи рукавице, не додирује предео главе, након употребе рукавице одложи у канту за дезинфикациони отпад, као и да дезинфикује све делове опреме са којима је долазио у контакт;
12. Избегавање пушења на послу или ако пуши, опушке строго одложи на за то предвиђеним местима;
13. Пре напуштања радног места, да радно место и средства за рад остави у стању да не угрожавају друге запослене;
14. У складу са својим сазнањима, одмах обавести послодавца о неправилностима, штетностима, опасностима или другој појави која би на радном месту могла да угрози његову безбедност и здравље или безбедност и здравље других запослених;
15. Сарађује са послодавцем и лицем за безбедност и здравље на раду, како би се спровеле додатне неопходне мере за безбедност и здравље на раду.

Члан 7.

Послодавац је дужан да у плану примене мера уреди обавезе и одговорности у вези са праћењем и контролом примене мера безбедности и здравља на раду.

Проверу ефикасности примене мера безбедности и здравља запослених на раду код послодавца врши одговорно лице послодавца или лице за безбедност и здравље на раду.

Члан 8.

Лице за безбедност и здравље на раду у сарадњи са послодавцем планира, спроводи и подстиче примену превентивних мера

1. Учествује у изради плана примене мера.
2. Припрема писана упутства и инструкције за безбедан и здрав рад у циљу заштите здравља запослених од епидемије заразне болести COVID-19 изазване SARS-COV-2. и то:

3) Врши контролу над свим мерама које су прописане овим Планом;

4) Забрани долазак или удаљи са посла запосленог који има благи кашаљ или повишену температуру;

5) Кроз редовну обуку као и додатне обуке упознаје запослене са правилима понашања у просторијама послодавца, као и правилним начином употребе и коришћења маски, рукавице и средства за дезинфекцију;

6) Контролише примену мера које су утврђене у плану примене мера који доноси послодавац;

7) Врши контролу коришћења средстава и опреме за личну заштиту на раду;

8) Сарађује са државним органима и даје потребна обавештења о примени превентивних мера безбедности и здравља на раду.

**ОПШТЕ ПРЕВЕНТИВНЕ МЕРЕ**

Члан 9.

Како би се умањио ризик од инфекције и ширења заразе, потребно је примењивати опште као и посебне превентивне мере и препоруке

Опште превентивне мере:

Обезбедити да сви запослени уколико имају симптоме који указују на COVID-19 не долазе на посао, већ да се одмах повуку у самоизолацију и јаве надлежним органима односно институцијама, као и да о томе доставе доказ послодавцу;

Обавезно је да се ове особе у тим случајевима одмах јаве свом непосредном руководиоцу и изабраном лекару и епидемиологу у Институт за јавно здравље у месту становања и даље поступају по њиховим инструкцијама;

Кијање и кашљање обављати на правилан начин, покрити нос и уста маском, марамицом или поставити унутрашњу страну лакта.

Пре уласка у пословни простор, обавезна је дезинфекција обуће;

Обезбедити довољне количине средстава за дезинфекцију руку;

Избегавати блиске контакте, посебно са особама које имају симптоме прехладе и грипа,односно омогућити минималну дистанцу од друге особе најмање 2 м;

Често прање руку, топлом водом и сапуном, минимум 20 секунди, посебно након „ризичног“ контакта као и након сваког контакта;

У недостатку воде и сапуна, користити дезинфекциона средства за руке;

Избегавати додиривање уста, носа и очију, осим марамицом и чистим рукама;

Чишћење и дезинфекција радних површина, пре свега радних столова, тастатура, мишева, телефона, канцеларијског прибора, машина и опреме, и свим службеним возилима;

Често проветравање канцеларија и пословних просторија;

Уносити довољно течности и витамина, редовни оброци (храну носити од куће, забранити доставу хране) и спавање (за одржавање имунитета).

**ПОСЕБНЕ ПРЕВЕНТИВНЕ МЕРЕ**

Члан 10.

Запосленима, посетиоцима обезбедити коришћење средстава за основну хигијену и заштиту (топлу воду и сапун, средства за дезинфекцију руку, заштитне маске и рукавице);

По могућности, обезбедити средства за дезинфекцију у свакој просторији, као и редовна дезинфикација радних просторија и опреме;

На зиду поред лавабоа поставити упутство за правилно прање руку;

Мерење температуре вршити на улазима у објекте од стране радника физичког обезбеђења/лица задужених за ове послове. Лица која врше бесконтактно мерење температуре, морају бити опремљена заштитним маскама, заштитним наочарима/визиром, заштитним рукавицама;

Забрањује се наручивање и достава хране у просторијама послодавца;

У случају да се у просторијама задеси особа (запослени/пословни партнер/посетилац) са симптомима налик прехлади или грипу, а не понаша се у складу са мерама опште превенције, треба да се са дозвољене дистанце упозори од стране запослених, ако запослени и након упозорења настави са непоштовањем дисциплине потребно је покренути дисциплински поступак и обавестити надлежне органе;

Ако особа не послуша упозорење треба позвати обезбеђење или полицију;

Уколико се у пословним просторијама задеси особа којој се стање налик прехлади или грипу нагло погорша, потребно је на безбедан начин изоловати и позвати хитну медицинску службу;

У случају да дође до сумње да је особа инфицирана “корона вирусом” и буде упућена у “самоизолацију” (својевољно или по предлогу лекара), потребно је да обезбеди медицинску потврду (лекарско уверење) да је по овом основу одсуствовала;

Свести на минимум све активности екстерних добављача услуга (сервисери, одржавање, испитивања опрема и инсталација и сл.), односно боравак и долазак екстерних лица у пословни простор, без преке потребе;

Уколико је потребно извршити оверу екстерних докумената (потписивање и сл.), то обављати тако да се увек одржава минимална дистанца између лица од 2 м, не користити исте хемијске оловке. Обавезна је употреба заштитних рукавица и заштитне маске;

Омогућити стално природно проветравање радног простора на местима где је то могуће;

Поставити отираче на улазу у пословни простор (на локацијама где је то могуће) натопљене дезинфекционим средством (раствор натријум-хипохлората). Уколико то није могуће, обезбедити назувице за обућу, која ће се након коришћења и изласка из простора бацати у одговарајућу канту са кесом, а канте редовно празнити;

Редовно дезинфиковати кваке улазних врата;

Запослени задужени за одржавање хигијене простора морају бити опремљени заштитним рукавицама, маскама, радном одећом (мантил и сл);

Личну одећу држати одвојену од службене/заштитне одеће и опреме;

Екстерна лица (посетиоци и сл.) док се налазе у просторијама послодавца, све време носе заштитну опрему (маску и рукавице)

**П****РЕВЕНТИВНЕ МЕРЕ ПРИЛИКОМ ПОСЛОВНИХ САСТАНАКА**

Члан 11.

Приликом одржавања састанака препоручују се следеће мере:

* Избегавати директне састанке, све састанке пребацити на on-line састанке;
* При уласку у просторију у којој се одржава састанак, обавезна је дезинфекција руку за све и о томе поставити обавештење;
* Избегавати руковање и срдачно поздрављање;
* Ограничити групне пословне састанке (до броја који је прописан одлуком или препоруком или упутством надлежних органа);
* За састанке користити веће просторије како би се између учесника омогућила физичка дистанца од бар 2 м;
* Пре почетка и након састанка потребно је проветрити и дезинфиковати просторију (радне површине, кваке, коришћену апаратуру итд);
* Ограничити време трајања састанака на најмању меру, уколико је могуће до 15 минута максимум;
* Дати предност комуникацији путем телефона, интернета, конференцијских позива итд.

**МЕРЕ ИНТЕРНЕ ХИГИЈЕНЕ**

Члан 12.

Радити на подизању свести о значају интерне хигијене која обухвата организацију и контролу:

* стања и чистоће свих радних површина;
* хигијене санитарних просторија;
* хигијене амбалажних материјала и површина са којима запослени/друга лица долазе у контакт;
* чувања и употребе хемикалија;

Интерну хигијену дужан је да спроводи свако од запослених према следећим упутствима:

* Радни дан треба започети природним проветравањем радног простора, отварањем врата и прозора (тамо где је то могуће);
* Свакодневно, пре почетка рада морају бити пребрисане (дезинфиковане) радне површине са којима запослени долази у контакт као и опрему коју ће користити;
* За све запослене који раде у канцеларији важно је да се свакодневно дезинфикују радни столови, телефони, тастатуре, “миш”, хефталице, бушилице, хемијске оловке;
* У свакој смени у којој се организује рад мора се обезбедити да се чисти под и санитарни чвор.
* Најмање једанпут у свакој смени се организује и дезинфекција ових површина;
* Забрањено је гомилање отпада, посебно хране;
* Канте са комуналним отпадом се морају редовно празнити сваки дан;

**МЕРЕ У ВЕЗИ РАДНИХ ПОВРШИНА, ЧАША И КУХИЊСКЕ ОПРЕМЕ**

Члан 13.

* Смањити кување кафе и чаја на минимум (по два чаја или кафе дневно);
* Не користити заједничке чаше, шоље, есцајг;
* За прање чаша, шоља и других посуда и опреме који се користе за припрему топлих и хладних напитака се користи чиста топла вода и детерџент;
* Уколико се користи вода из апарата, неоходна је редовна дезинфекција свих славина, ручица и делова који се хватају или притискају при пуњењу чаша. Исто се односи на апарате за кафу и све машине и опрему у канцеларијама.
* Забрањено је уношење хране и пића и дељење међу запосленим
* Забрањено је чување хране и пића запослених у заједничким просторијама
* Забрањена је достава хране
* Забрањена је подела пића и хране посетиоцима
* Дозвоњено и препоручено да сваки запослени за себе донесе храну и пиће коју ће користити у току дана
* Дозвољено је конзумирати до два напитка дневно из заједничке кухиње (кафа, чај) строго из личне шоље или чаше

**МЕРЕ ПРИЛИКОМ КОРИШЋЕЊА АУТОМОБИЛА**

Члан 14.

У возилима увек држати са собом средство за дезинфекцију, након завршене употребе уклонити средства за дизинфекцију из возила како не би дошло до пожара или експлозија услед великих температура и контакта са другим хемијских средствима;

По уласку у аутомобил испрскати руке и обућу средством за дезинфекцију;

Пре изласка из возила (по завршетку вожње или руковања) поново испрскати руке, управљач, мењач и кључ од аутомобила;

Након изласка из возила, испрскати аутомобилско седиште;

У возилу избегавати седење један поред другог, већ један иза другог, најбоље дијагонално;

Препорука је да се у аутомобилу превозе највише две особе;

Обавезна је употреба заштитних рукавица.

**МЕРЕ ПРИЛИКОМ РАДА СА ПАПИРНИМ ДОКУМЕНТИМА**

Члан 15.

У току рада са папирном документацијом обавезна је употреба заштитних рукавица и заштитне маске;

Поставити засебан радни сто/пулт за пријем/отпрему документације;

Пријем документације вршити тако да лице које доноси документацију исту одложи на радни сто/пулт, након тога преузети документацију водећи рачуна да се увек одржава минимална дистанца између 2 лица од 2м;

Код потписивања пријема докумената захтевати од лица којем је потребно потписати одређени документ да одржава дистанцу од најмање 2 м;

За столом/пултом увек је највише само једна особа у исто време;

Потписивање, као и држање документа се врши уз коришћење заштитних рукавица и заштитне маске;

Запослени и посетиоци не смеју користити исту оловку за потписивање докумената.

Отварање пристиглих паковања/коверти вршити за столом намењеном за манипулацију документацијом;

Коверат уколико није потребан бацити у канту са осталим отпадом.

**ЗАШТИТНЕ РУКАВИЦЕ**

Члан 16.

Заштитне рукавице штите од директног контакта са прљавим и инфицираним површинама само ако се правилно користе. Ако са њима додирујете контаминиране површине, а затим телефон, хемијску оловку, своје одело, лице, онда оне не могу да спрече пренос инфекције. Рукавицама преносите инфекцију на све површине које додирујете. Свако смањење контакта даје шансу да се смањи пренос инфекције.

**ЗАШТИТНЕ МАСКЕ**

Члан 17.

Заштитне маске морају да носе сви који оставрују блиски контакт са другим особама како у затвореном тако и на отвореном простору, као и приликом обављања било каквих активности које могу изазвати повећан ризик од заражавања. Није свака респираторна инфекција изазавна корона вирусом, али свако слабљење имунитета за некога може бити кобно. Заштитне маске штите од директног удисања инфективног агенса само ако их правилно користите. Једна маска се може користити само док се не овлажи. Маска која се скине више се не може враћати на лице и поново користити, осим платнене која се може опрати откувавањем. Заштитна маска се не сме одлагати на радне површине, у џеп, остављати да виси око врата. Тако и сама постаје извор инфекције.

**ХИГИЈЕНА ТОАЛЕТА**

Члан  18.

Тоалети се морају више пута у и дезинфиковати уз употребу средстава за дезинфекцију. У сваку канту се морају поставити кесе. Кесе се не смеју препуњавати и морају се редовно мењати. Кесе које се бацају се морају везати и одложити у контејнер са комуналним отпадом. Користити папирне убрусе и сушионике. Искоришћење убрусе одмах одложити у канту;

**ЗАШТИТА ОД ПРЕНОСА ИНФЕКЦИЈЕ ДИРЕКТНИМ КОНТАКТОМ**

Члан 19.

Забрањено је руковање, грљење и љубљење при сусретима. Сведите физички контакт са свима на минимум. Не додирујте нос, очи, уста, лице пре него што добро оперете руке. Не користите платнене марамице за брисање носа. Не остављајте папирне марамице на сто и друге радне површине.

**ПРАВИЛНО ПОСТУПАЊЕ СА ИСКОРИШЋЕНИМ СРЕДСТВИМА ЗА ЛИЧНУ ЗАШТИТУ**

Члан  20.

Употребљене маске и рукавице, као и искоришћене убрусе који се користе за дезинфекцију радних површина бацати у посебну кесу за ову врсту отпада која се налази на одвојеном месту;

Употребљене визире / наочаре (уколико се користе) дезинфиковати на следећи начин: Испрскати све површине визира уз помоћ боце са распршивачем, пребрисати папирним убрусом или оставити да се осуши, сваки запослени дезинфикује визир на почетку и на крају своје смене, обавезно опрати руке на крају процеса дезинфекције;

Правилна дезинфекција радних површина обухвата следеће поступке: Испрскати површине и пребрисати их папирним убрусом или оставити површину да се осуши.

**TAБЕЛА ПРОЦЕНЕ РИЗИКА УТИЦАЈА И ПОЈАВЕ COVID-19 ИЗАЗВАНЕ ВИРУСОМ SARS-COV-2 И ТАБЕЛА ПРЕВЕНТИВНИХ МЕРА**

Табела процене ризика појаве и утицаја COVID-19 изазване вирусом SARS-COV-2

|  |  |  |  |  |  |
| --- | --- | --- | --- | --- | --- |
| **Р/Б** | **Група, врста и опис опасности и штетности** | **Вероватноћа**  **(в)** | **Последице**  **(п)** | **Учесталост**  **(у)** | **Ризик**  **Р=пxвxу** |
| **Опасност од појаве и утицаја COVID-19 изазване вирусом SARS-COV-2** | | | | | |
| **1** | Опасност од појаве и утицаја COVID-19 у канцеларијском простору услед обављања редовних радних активности а изазване заражавањем запослених | Апсолутно  могуће | Веома  озбиљан | Редовно | Умерен ризик (Р-3)  108 |
| 6 | 3 | 6 |
| **2** | Опасност од појаве и утицаја COVID-19  у пословном простору услед обављања редовних радних активности а изазване заражавањем запослених | Апсолутно  могуће | Веома  озбиљан | Редовно | Умерен ризик (Р-3)  108 |
| 6 | 3 | 6 |

Проценом ризика утврђено је да за појаву и утицај COVID-19 изазване вирусом SARS-COV-2 на коме послове обављају радници послодавца представља ПОВЕЋАН РИЗИК за све запослене, посетиоце и остале присутне. Највећи процењени ризик је „умерени ризик“.

Проценом ризика за појаву и утицај COVID-19 изазване вирусом SARS-COV-2 у радној средини: пословни/канцеларијски простор, утврђено је да се већина ризика налази у нивоу Умерен ризик (Р-3). Постоје опасности и штетности које захтевају сталну употребу личних заштитних средстава.

**ТАБЕЛА ПРЕВЕНТИВНИХ МЕРА И АКТИВНОСТИ ЗА СПРЕЧАВАЊЕ ПОЈАВЕ ЗАРАЗНЕ БОЛЕСТИ**

Табела превентивних мера услед појаве и утицаја COVID-19 изазване вирусом SARS-COV-2

|  |  |  |  |  |  |
| --- | --- | --- | --- | --- | --- |
| Р/Б | Локација | Врста превентивних мера | Средства | Odgovorno lice | Rok |
| 1. | Улаз у службену зграду | * Поставити видна упозорења на опасност појаве и ширења COVID-19 * Поставити видна упозорења обавезе употребе личних заштитних средства (маске, рукавице, визири) * Поставити видна упозорењ а држања дистанце, и то минимум 2м, као и знак забране груписања. * Поставити дезинфекциону баријеру, за дезинфекцију обуће и одеће * Поставити средство за дезинфекцију руку, телефона, хемијских оловки, и осталим приручних ствари и опреме * Обезбедити маске за посетиоце, у случају да не поседују сопствене. * Обавезна провера и мерење температуре са безконтактним топломером пре уласка, за време боравка на 2 сата. У случају да се појави особа са повишеном телесном температуром обавезно забранити улазак у просторијама послодавца. * У случају да се појави радник који добије температуру у току радног времена. Изоловати истог у унапред одређену просторију за изолацију. * Саопштити обавезу запослених и посетилаца да обавесте послодавца, лице зе БЗР или Координатору по члану 19. Закона БЗР, уколико посумњају на појаву симптома Болести COVID-19, као и да обавести у случају да неко из ближе околине има исте симптоме. * Забрани улазак и боравак запосленима и посетиоцима који показују симптоме респираторних инфекција (суви кашаљ, температура итд) * Обезбедити запосленим маске, рукавице и визире. * Обезбедити средства за прање и хигијену руку (вода, сапун, убруси) * Забранити груписање и одржавати максималну могућу дистанцу. * Поставити упозорења или знак обавештења да је прање руку обавезно пре и након обедовања. * Поставити средство за дезинфекцију руку, телефона, хемијских оловки, и осталим приручних ствари и опреме, волана механизације, ручки и управљача за управљање и остало. * Обезбедити маске за посетиоце, у случају да не поседују сопствене. * Поставити знак на ограничавање броја људи у затвореној просторији на максимум 5 људи у просторији димензија на мањим од 20м . | Средства за дезинфекцију руку, одеће и обуће.  Штампана упозорења и забране.  заштитне маске, рукавице и визири. | * Ovlašćeno lice poslodavca * Lice za BZR * Poslodavac * Svi zaposleni | Konstantno |
| 2. | Пословне просторије | * Поставити видна упозорења на опасност појаве и ширења COVID-19 * Поставити видна упозорења обавезе употребе личних заштитних средства (маске, рукавице, визири) * Поставити видна упозорењ а држања социј алне дистанце, и то минимум 2м, као и знак забране груписања. * Забранити груписање и одржавати максималну могућу дистанцу. * Поставити средство за дезинфекцију руку, телефона, хемијских оловки, и осталим приручних ствари и опреме, волана механизације, ручки и управљача за управљање и остало. * Поставити знак на ограничавање броја људи у затвореној просторији на максимум 5 људи у просторији димензија на мањим од 20м . | Средства за дезинфекцију руку, одеће и обуће.  Вода, сапун и убруси односно средства за хигијену руку.  Штампана упозорења и забране.  Заштитне маске, рукавице и визири. | * Ovlašćeno lice poslodavca * Lice za BZR * Poslodavac * Svi zaposleni | Konstantno |
| 3. | Канцеларијски простор | * Применити мере зе превенцију ширења заразних болести на градилишту, из Прилога 1. * Забранити груписање и одржавати максималну могућу дистанцу. * Поставити средство за дезинфекцију руку, телефона, хемијских оловки, и осталим приручних ствари и опреме, и остало. * Поставити средства за дезинфекцију на пулту и у санитарним чворовима. * Распоред столова који је усклађеном са препоруком сацојалне дистанце минимум 2м. * Одредити максималан број посетилаца, и поштовати тај број. * Обаветно константно природно проветравање просторија. * Забрана или ограничавање коришћења клима уређаја, просторије проветравати природним путем. * Поставити упозорења или знак обавештења да је прање руку обавезно пре и након обедовања | Средства за дезинфекцију руку, одеће и обуће.  Вода, сапун и убруси односно средства за хигијену руку.  Штампана упозорења и забране.  Заштитне маске, рукавице и визири. | * Poslovođa ili šef objekta * Lice za BZR * Poslodavac * Svi zaposleni | Konstantno |
| 4 | Возила | * Поставити средства за дезинфекцију у возилу. * После сваке употребе или вожње извршити дезинфекцију возила или машине * Коришћење заштитних маски и рукавица при контакту са другим особама. * Природно проветравање, употреба клима уређаја је забрањена. | Средства за дезинфекцију  Вода, сапун и убруси односно средства за хигијену руку.  Штампана упозорења и забране.  Заштитне маске, рукавице и визири. | * Poslovođa ili šef objekta * Lice za BZR * Poslodavac * Svi zaposleni | Konstantno |
| 5 | Магацини и архиве | * Поставити средства за дезинфекцију руку и дезинфикациону баријеру. * Коришћење маски и рукавица је обавезно. * Природна вентилација, забрањена је употреба клима уређаја. |
| 6 | Санитарне  просторије | * Опремити средствима за личну хигијену (сапун, вода, убруси, дезинфикационо средство) * Природна вентилација је обавезна. * Убруси су искључиво за једнократну употребу. * редовна хигијена санитарних просториј а на сваких 1сат времена. |
| 7 | Лица која врше  дезинфикацију  просторија | * Набавити одговарајућа лична заштитна средства поред основних која радници задужују по реверсу потребно је набавити маске, скафандере, рукавице, заштитне наочаре, визире и остало. * Упознавање запослених са МСДС листама која се односе на дезинфекциона средства, којима се врши и одгржава хигијена просторија. * Поштовати прописане мере за чување и складиштење хемикалија као и поступање у случају изливања или акцидентних ситуација * Спречити директан контакт са хемикалијама. * У случају акцидентних ситуација поступити по препорукама из безбедностних листа односно из МСДС листа. | Средства за дезинфекцију руку, одеће и обуће.  Вода, сапун и убруси односно средства за хигијену руку. Штампана упозорења и забране.  Заштитне маске, рукавице и визири. | * Poslovođa ili šef objekta * Lice za BZR * Poslodavac * Svi zaposleni | Konstantno |

**MEРЕ И АКТИВНОСТИ ЗА ПОСТУПАЊЕ У СЛУЧАЈУ ПОЈАВЕ ЗАРАЗНЕ БОЛЕСТИ**

Члан 21.

Ако се запослени налази у пословном објекту а посумња се да има симптоме болести сличне грипу или заразне болести COVID-19, као што су кашаљ, отежано дисање, повишина температура, слабост односно малаксалост, болови у мишићима и грозница тада се запослени изолује у посебно за ту сврху намењену просторију у склопу пословне зграде послодавца, и отваре све прозоре за доток кисеоника, остали запослени који су били у директном контакту са потенцијалним извором се изолују у другу просторију намењену у те сврхе и такође отварају прозоре за доток кисеоника. Запослени који има симптоме болести мора да прекрије уста и нос заштитном маском до доласка у просторију која је намењена за излоцију. Транспорт и пребацивање запосленог који има симптоме болести у надлежну здравствену установу врши се искључиво возилом јавног здравља или хитне помоћи. Ако се потврди да је запослен и позитиван на COVID-19, тада послодавац путем пословне мреже и огласне табле обавештава све своје запослене, партнере и заинтересоване стране о њиховој могућој изложености COVID-19 вирусу.

Послодавац је дужан да у случају појаве COVID-19 болести обезбеди:

* Излолациону просторију;
* Процедуру уласке и изласка из ње;
* Прецизно дефинисање путева кретања потенцијалног зараженог или зараженог;
* Праћење кретање запослених који су били у директном контакту;
* Праћење контакта зараженог;
* Примени све остале мере по препоруци епидемиолога.

Члан 22.

Послодавац, лице за безбедност и здравље на раду, или сам запослени је дужан да одмах од појаве симптома болести код запосленог или присутног лица, пријави надлежној здравственој установи опасну појаву која може да доведе до ширење вируса и да проузрукује код људи озбиљну инфекцију и болест, на телефон:

Министарство здравља: 064/89-45-235

Институт за јавно здравље Србије "Др Милан Јовановић-Батут"

011/26-84-566 од 08 до 22 часова, 060/018-02-44 од 08 до 22 часова

Институт за јавно здравље Ниш

060/4119-416

064/48-988-25

С обзиром на велику потребу грађана за информацијама у вези са корона вирусом отворени су додатни телефонски бројеви: 064 8811908, 064 8811909, 064 8811910, 064 8811911, 064 8811912, 064 8811913, 064 8811914, 064 8811915, 064 8811916, 064 8811917.

Отворено је и још десет телефонских линија које запослени/грађани могу добити позивањем броја телефона 011/2684566.

**ЗАВРШНЕ И ПРЕЛАЗНЕ ОДРЕДБЕ**

Члан  23.

Овај План примене превентивних мера ступа на снагу даном доношења а траје док траје опасност од ширења заразне болести COVID-19 изазван вирусом SARS-COV-2.

Директор

Бисерка Јаковљевић

20.07.2020.